**PÁLYÁZATI FELHÍVÁS**

A Győr-Moson-Sopron Megyei Büntetés-végrehajtási Intézet Parancsnoka a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 133. §-a alapján pályázatot hirdet

**SZAKÁPOLÓ**

hivatásos tiszthelyettesi beosztás betöltésére,

teljes munkaidőben, határozatlan időtartamra.

**Hosszú távra elkötelezett munkatársat keresünk.**

Pályázati feltételek:

* magyar állampolgárság,
* állandó belföldi lakóhely,
* 18. életév betöltése, és életkora a hivatásos szolgálat rá irányadó felső korhatáránál legalább tíz évvel kevesebb,
* büntetlen előélet, kifogástalan életvitel ellenőrzés vállalása,
* egészségi, pszichikai és fizikai alkalmasság,
* állami középfokú végzettség (érettségi bizonyítvány), hozzájárulás a bizonyítvány hitelességének ellenőrzéséhez,
* ápolói OKJ-54, vagy felnőtt szakápolói, illetve ezzel egyenértékű vagy magasabb szakmai végzettség
* érvényes működési nyilvántartási igazolvány, egészségügyi szakdolgozói kamarai tagság

A pályázat elbírálásánál előnyt jelent:

* fennálló hivatásos szolgálati jogviszony,
* középfokú rendészeti szakmai végzettség,
* büntetés-végrehajtási szakmai gyakorlat,
* egészségügyi szakterületen szerzett gyakorlat,

Feladata:

* az intézet személyi és fogvatartotti állományának egészségügyi ellátásában való részvétel, elsősegély-nyújtási feladatok ellátása,
* a COVID 19 elleni védekezésben egészségügy szakmai és adminisztratív feladatok végrehajtása,
* orvosi rendeléseken történő aktív részvétel,
* gyógyszerek és gyógyászati segédeszközök megrendelése, nyilvántartása, adagolása, osztása
* az intézet közegészségügyi és járványügyi feladatainak végrehajtásában való részvétel,
* a szakterületet érintő programok megismerése és alkalmazása.

Pályázat tartalmazza:

* a legfontosabb személyes adatokat és elérhetőséget is tartalmazó részletes szakmai, fényképes önéletrajzot (jelenlegi és korábbi munkahelyek feltüntetésével),
* állami, szakmai végzettséget, idegen nyelvismeretet és a jogosítványt igazoló okiratok másolatát,
* motivációs levelet,
* hozzájáruló nyilatkozatát, arra vonatkozóan, hogy a pályázati anyagot az elbírálásában résztvevők megismerhetik, abba betekinthetnek, valamint az abban foglalt személyes adatait a pályázati eljárás során kezelhetik,
* önéletrajzának személyügyi nyilvántartásba vételére vonatkozó hozzájáruló, vagy a hozzájárulást megtagadó nyilatkozatot

Munkavégzés helye: Győr-Moson-Sopron Megyei Büntetés-végrehajtási Intézet; 9021 Győr, Jókai utca 18.

Illetménye: A rendvédelmi adatokat ellátó szervek hivatásos állományának szolgálati jogviszonyáról szóló 2015. évi XLII. törvény 5. számú melléklete alapján (Helyi, Tiszthelyettesi besorolási osztály C besorolási kategória)

Egyéb juttatások:

- az intézet a ht. állományú tag és házastársa/élettársa részére garzonlakást tud biztosítani Győrben a Készenléti Rendőrség garzonszállásán.

* utazási költségtérítés
* cafetéria (évi bruttó 200.000,-Ft)
* ruházati illetmény

 Munkarend: teljes munkaidőben, vezényléses munkarendben

Pályázat benyújtásának módja:

A pályázatokat a Győr-Moson-Sopron Megyei Büntetés-végrehajtási Intézet parancsnokához - 9021 Győr, Jókai u. 18. – címen kell benyújtani. Kérjük a borítékon feltüntetni a munkakör megnevezését: „Szakápoló”. A pályázatokat elektronikus formában a halmai.tamas@bv.gov.hu, szollar.zsofia@bv.gov.hu e-mail címre is megküldheti.

Pályázat benyújtásának határideje: 2021. augusztus 20.

A pályázat elbírálásának módja, rendje:

A felvétel részét képezi egy szóbeli elbeszélgetés, melyre a pályázóval előre egyeztetett időpontban kerül sor.

A benyújtott pályázatokat a parancsnok által kijelölt bizottság bírálja el, melynek eredményéről a pályázók írásban értesítésre kerülnek.

A pályázattal kapcsolatban bővebb felvilágosítás kérhető – hivatali munkaidőben - az alábbi telefonszámokon: (96) 312-566, NTG: 117-1500, illetve a halmai.tamas@bv.gov.hu, szollar.zsofia@bv.gov.hu e-mail címen.

**Győr, *2021.09.17.***

 **Czirják Nándor bv. őrnagy**

 **mb. parancsnok**